[Добавяне на MX записи](/bg/kb/view/dobavyane_na_mx_zapisi "Добавяне на MX записи")

 



DNS записи, добавени в секцията "DNS записи" в Контролния панел, ще бъдат активни само, когато домейн името използва DNS услугата на хостинг акаунта.


 
За да добавите MX запис:
1. Влезте в Контролния панел на хостинга и отворете секция "DNS записи".
2. Можете да направите промени глобално за всички домейни, паркирани към хостинг акаунта, или само за дадено име. Изберете съответната опция от менюто "Приложи промените на:" в подсекцията "Избор на домейн".

 


3. В дъното на страницата ще забележите подсекция "Добави нов запис". Изберете "MX" от падащото меню "Тип".

4. Оставете полето "Поддомейн" празно. В случай, че e-mail сървърът, към който искате на насочите e-mail услугата, приема поща за поддомейни и вие желаете да можете да получавате поща към даден поддомейн, напишете името на поддомейна в полето "Поддомейн".
В полето "MX стойност" трябва да въведете името на хоста (сървъра), към който ще насочвате MX записа. В това поле не можете да въведете IP адрес. В случай, че имате само IP адрес, то тогава трябва първо да създадете отделен "A" запис за хост име (например mail.your\_domain\_name.com), като го насочите към IP адреса на e-mail сървъра. Инструкции за добавяне на "A" записи има в статията "Добавяне на A записи". След добавяне на "A" записа, използвайте хост името от този запис в полето "MX стойност".
Въведете 0 в полето "Приоритет". Това е най-високият приоритет. С нарастването на стойността, намалява приоритета. MX записът, който желаете да е с най-висок приоритет, трябва да има най-ниска цифрова стойност в полето "Приоритет".
Кликнете бутона "Изпрати", за да създадете MX записа.


 
 